Tidligere gitte oppgaver ved skoleeksamen i politisk teori 
   

Statsvitenskap grunnfag: 


Våren 1999, 8 timers skriftlig eksamen: 

Hva er etter Anthony Arblasters oppfatning kjerneinnholdet i demokratibegrepet? Hvilke sider ved den moderne, liberale vestlige styreformen kan vi si harmonerer med demokratiet forstått på denne måten, og hvilke sider gjør det ikke? 
  

Høsten 2000, 8 timers skriftlig eksamen: 

Gjør rede for hovedtrekkene i Platons politikkoppfatning. Hva er det spesielt i denne forståelsen av politikk som gjør at han stiller seg skeptisk til demokratiet som styreform? 
  

Våren 2001, 8 timers skriftlig eksamen: 

Karl Marx var hovedmannen bak en såkalt materialistisk historieoppfatning (”den historiske materialismen”). Forklar hva denne oppfatningen går ut på. Forklar kort hva som er kjernepunktet i en alternativ, idealistisk, historieforståelse. Drøft deretter, ved å sette et materialistisk perspektiv opp mot et idealistisk, hva som kan være sterke og mer problematiske sider ved den materialistiske måten å forklare historiens utviklingsdynamikk på. 

 

Modul STATSV-102: Politisk teori og statsvitenskapelige analysetilnærminger: 


Våren 2001, 5 timers skriftlig eksamen: 

Velg enten oppgave 1 eller oppgave 2. I tillegg skal oppgave 3 besvares av alle. 

Oppgave 1 
A) Francis Sejersted skiller mellom å forstå politikk primært som interessekamp eller som styringsproblem. Hva legger han i de to perspektivene på politikk? 

B) Diskuter, med bruk av eksempler, hvilke aspekter ved politikken hvert av disse perspektivene kan være særlig velegnet til å forklare. 

Oppgave 2 
A) Det er vanlig å inndele liberalismen i økonomisk og politisk liberalisme. Hvilke ideologiske prinsipper er karakteristiske for hver av disse retningene, og hvilke teoretikere forbinder du retningene i særlig grad med? 

B) Som det ligger i liberalisme-betegnelsen, er liberalismen en ideologi som er orientert mot fremme av menneskelig frihet. Drøft ulike måter som denne orienteringen er kommet til uttrykk på. Ser du på den annen side grunnlaget for en type kritikk som går ut på at liberalismen i praksis ikke alltid blir et konsekvent bidrag til fremme av frihets-verdien? 

Oppgave 3 
Svar kort på disse spørsmålene: 
A) Gjør rede for Thomas Hobbes’ begrep om naturtilstanden. 
B) Hva ligger i prinsippet om bundet mandat? 
C) I studier av valgkampanjer refereres det ofte til ’tostegshypotesen’. Hva går den ut på? 
D) Hvilken rolle spiller begrepet uvitenhetens slør i John Rawls’ rettferdighetsteori? 
E) Hvilken sammenheng mener Aristoteles det er mellom samfunnets sosiale sammensetning (klasseforhold) og de politiske forholdene i en stat? 
  

Våren 2001—utsatt prøve, 5 timers skriftlig eksamen: 

Velg enten oppgave 1 eller oppgave 2. I tillegg skal oppgave 3 besvares av alle. 

Oppgave 1 
Gjør kort rede for den historiske bakgrunnen for henholdsvis direkte og representative former for demokrati og de typiske trekkene ved disse demokratiformene. Diskuter styrker og svakheter ved hver av disse demokratiformene som styringsprinsipp. 

Oppgave 2 
Gi en fremstilling av Alexis de Tocquevilles oppfatning av demokratiet i USA. Drøft i hvilken grad vi kan si at han hadde rett i sine vurderinger av henholdsvis positive og negative aspekter ved demokratiet, basert på våre erfaringer frem til i dag. 

Oppgave 3 
Svar kort på disse spørsmålene: 
A) Hvilket syn har Niccolò Machiavelli på fyrsters maktutøvelse? 
B) Hva legger Jean-Jacques Rousseau i begrepet allmennviljen? 
C) Hva er kjernen i det kommunitaristiske synet på samfunn og politikk? 
D) Hva menes med metodologisk individualisme? 
E) Hva ligger i prinsippet om korporativ representasjon? 
 

Våren 2002, 5 timers skriftlig eksamen:
Kandidaten besvarer enten oppgave 1 eller 2. Alle besvarer oppgave 3. 

Oppgave 1
Flere tenkere innenfor politisk teori står innenfor den kontraktsteoretiske tradisjonen. Redegjør med utgangspunkt i en eller flere tenkere for hva som ligger i denne tradisjonen. Drøft i hvilken grad et slikt perspektiv er relevant i dag.

Oppgave 2
Anthony Arblaster hevder at reelt demokratisk styre forutsetter både politisk og økonomisk likhet, og at det må finnes et fellesskap mellom samfunnets medlemmer. Hva er begrunnelsen for dette, og hvilke problemer kan oppstå ved manglende likhet og liten integrasjon? Drøft hvilke konsekvenser oppfatningen hos Arblaster har for mulighet til demokratisk styre i dagens samfunn. 

Oppgave 3 (besvares av alle)
Redegjør kort for innholdet i følgende begreper: 
a) Oligarkiets jernlov
b) Deliberativt demokrati
c) Public choice
d) Fascisme 

Våren 2002—utsatt prøve, 5 timers skriftlig eksamen: 

Velg enten oppgave 1 eller oppgave 2. Oppgave 3 skal besvares av alle.

Oppgave 1 
Representasjonsspørsmålet er et sentralt diskusjonstema innenfor demokratiteorien. Drøft sentrale dilemma knyttet til politisk representasjon. Bruk gjerne eksempler. 

Oppgave 2
Hva innebærer et konservativt perspektiv på politikk, og hvilke innvendinger kan reises mot et slikt perspektiv? Bruk teorihistorien for å belyse spørsmålene. 

Oppgave 3 (besvares av alle)
Redegjør kort for følgende: 
a) Utilitarisme
b) Metodologisk individualisme 
c) Kontraktsteori
d) Maktfordeling

Våren 2003, 5 timers skriftlig eksamen:

Velg enten oppgave 1 eller oppgave 2. I tillegg skal oppgave 3 besvares av alle.

Oppgave 1

Gjør rede for David Eastons modell av det politiske system. Hva kjennetegner systemtilnærmingen til politikk, sammenlignet med for eksempel public choice-tilnærmingen?

Oppgave 2

Fascismen/nazismen er en av 1900-tallets store totalitære politiske bevegelser. Hva er de typiske kjennetegn ved denne bevegelsen med hensyn til ideologisk grunnlag og arbeidsmetoder? Hva vil du si er de mest problematiske sidene ved den fascistiske og nazistiske tenkningen, vurdert fra et humanistisk ståsted?

Oppgave 3

Svar kort på disse spørsmålene:

a) 
Hva forstår du med sinnelagsetikk eller sinnelagsargumentasjon?

b) 
Hva ligger i begrepene ‹realisme› og ‹liberalisme› slik de brukes i studiet av internasjonal politikk?

c) 
Hva er en blandet forfatning?

d) 
Hva menes med begrepet korporativ (funksjonell) representasjon?

Våren 2003—utsatt prøve, 5 timers skriftlig eksamen:
Velg enten oppgave 1 eller oppgave 2. I tillegg skal oppgave 3 besvares av alle.

Oppgave 1
Immanuel Kant hevder at staters krigsforberedelser utløser en dynamisk prosess som vil framtvinge demokrati, som igjen vil kunne bane vei for en varig fred. Hvordan mener han denne prosessen fungerer? Diskuter ut fra våre erfaringer fram til i dag om Kants fredshåp var berettiget, det vil si om det er noen forskjell mellom demokratiers og diktaturers villighet til å gå til krig.

Oppgave 2

Hva er essensen i Niccolò Machiavellis syn på hvordan en fyrste kan og bør utøve sin makt? Drøft hans påstand om at ‘normale’ moralske hensyn ikke skal gjelde i politiske sammenhenger.

Oppgave 3

Svar kort på følgende spørsmål:

a) Hva er folkesuverenitet?

b) Hva går Duvergers lov om to-partisystemet ut på?

c) Hva mente John Stuart Mill med at det kunne være en fare for ‘flertallstyranni’ i moderne demokratier?

d) Hva ligger i begrepene fritt (åpent) og bundet mandat?

e) Hva er en stenderforsamling?

Emne STV-1001: Politisk teori: demokrati og politikk i idéhistorisk belysning
Våren 2004, 4 timers skoleeksamen:

Velg enten oppgave 1 eller oppgave 2. I tillegg skal alle besvare oppgave 3.

Oppgave 1
Hva forstår vi med en naturrettslig tenkemåte? Nevn noen teoretikere som du forbinder med denne tenkemåten. Vurder holdbarheten i denne måten å tenke om politikk på.

Oppgave 2
Hva menes med EUs ”demokratiske underskudd”? Hvilke løsninger på dette problemet har vært foreslått, og hvilke svakheter hefter eventuelt etter ditt syn ved disse løsningene?

Oppgave 3

Svar kort på tre av følgende fire spørsmål:

a) Hva har vært lagt i begrepet ”flertallstyranni”?

b) Hva menes med ”deliberativt demokrati”?

c) Hva er de to røttene til nasjonsbegrepet?

d) Hvordan så Platon for seg ”idealstaten”?

Våren 2004—utsatt eksamen, 4 timers skoleeksamen:

Velg enten oppgave 1 eller oppgave 2. I tillegg skal alle besvare oppgave 3.

Oppgave 1
Karl Marx var hovedmannen bak en såkalt materialistisk historieoppfatning (”den historiske materialisme”). Forklar hva denne oppfatningen går ut på. Forklar kort hva som er kjernepunktet i en alternativ, idealistisk, historieforståelse. Drøft deretter, ved å sette et materialistisk perspektiv opp mot et idealistisk, hva som kan være sterke og mer problematiske sider ved den materialistiske måten å forklare historiens utviklingsdynamikk på. 


Oppgave 2
Gjør kort rede for den historiske bakgrunnen for henholdsvis direkte og representative former for demokrati og de typiske trekkene ved disse demokratiformene. Diskuter styrker og svakheter ved hver av disse demokratiformene som styringsprinsipp.

Oppgave 3
Svar kort på tre av følgende fire spørsmål:

a) Hva ligger i prinsippet om korporativ representasjon?

b) Hva går Adam Smiths argument om den ”usynlige hånd” ut på?

c) Hvordan beskrev Aristoteles styreformen ”politeia”?

d) Hva menes med ”liberal feminisme”?

Våren 2005, 3 timers skoleeksamen

Oppgave 1
Liberalismens lære finnes i mange varianter. Gjør rede for det som særlig kjennetegner John Lockes utgave av liberalismen.

Oppgave 2
Hva er de sentrale aspektene ved en demokratisk rettsstat?

Oppgave 3
Svar kort på tre av følgende fire spørsmål:

a) Hva ligger i begrepet ”politisk autonomi” (jf. Kant)?

b) Hva innebar korporatismen/korporativismen i den fascistiske statsmodell?

c) Hva ligger i prinsippet om ”bærekraftig utvikling”?

d) Hva er ”forholdstallsvalg”?

Våren 2005—utsatt eksamen, 3 timers skoleeksamen:

Velg enten oppgave 1 eller oppgave 2. I tillegg skal alle besvare oppgave 3.

Oppgave 1
Gjør rede for hovedtrekkene i Platons politikkoppfatning. Hva er det spesielt i denne forståelsen av politikk som gjør at han stiller seg skeptisk til demokratiet som styreform?

Oppgave 2
Gjør rede for de sentrale kjennetegnene ved henholdsvis direkte og representative former for demokrati. Pek på trekk ved de historiske forhold som kan ha avgjørende betydning for om demokratiet blir direkte eller representativt.

Oppgave 3
Svar kort på tre av følgende fire spørsmål:

a) Hvilket syn har Niccolò Machiavelli på fyrsters maktutøvelse?

b) Hva menes med deliberativt demokrati?

c) Hva ligger i prinsippet om ”bærekraftig utvikling”?

d) Hva er en blandet forfatning?

